เรื่องร้องเรียน (ความสะอาด,ร้องเรียน) วันที่ 2023-07-06 02:24:25 — แขวงห้วยขวาง เขตห้วยขวาง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660027158
ขอให้แก้ไขปัญหากลิ่นเหม็นรบกวนจากการสูบบุหรี่ของเพื่อนบ้าน บริเวณอาคารชุด ในพื้นที่สุทธิสาร กรุงเทพมหานคร เนื่องจากบุตรสาวซื้ออาคารชุด แต่ประสบปัญหาเพื่อนบ้านสูบบุหรี่ ทำให้ส่งกลิ่นเหม็นรบกวนมายังห้องพักของบุตรสาว ประสบปัญหามาประมาณ 4 ปี 
ผู้ร้องขอเพิ่มเติมข้อมูล กรณีขอให้แก้ไขปัญหากลิ่นเหม็นรบกวนจากการสูบบุหรี่ของเพื่อนบ้าน......ซอยศุภฤกษ์ เขตห้วยขวาง กรุงเทพมหานคร จุดสังเกต คอนโดดังกล่าวอยู่ด้านหลังบริษัท เมืองไทยประกันชีวิต จำกัด (มหาชน) และใกล้กับป้อมตำรวจสุทธิสาร เนื่องจากลูกสาวของผู้ร้องอาศัยอยู่ใกล้เคียงกับบริเวณดังกล่าว ทราบมาว่าเพื่อนบ้านเป็นบุคคลเพศชาย สัญชาติจีน จำนวน 2 ราย (ไม่ทราบชื่อและรูปพรรณสัณฐานที่แน่ชัด) มักจะสูบบุหรี่เป็นประจำทุกวัน ตั้งแต่เวลา 22.00 น. เป็นต้นมาจนถึงช่วงเช้า ทำให้กลิ่นบุหรี่จะเข้าไปในที่อยู่อาศัยของลูกสาวผู้ร้อง ซึ่งลูกสาวของผู้ร้องแพ้กลิ่นควันบุหรี่ เมื่อได้กลิ่นจะต้องใช้ออกซิเจนช่วยหายใจ ประสบปัญหามาเป็นระยะเวลา 4 ปี จนถึงปัจจุบัน (วันที่ 05 กรกฎาคม 2566 เวลา 02.00 น.) เบื้องต้น ลูกสาวของผู้ร้องเคยแจ้งเรื่องไปยังสถานีตำรวจนครบาลสุทธิสาร แต่เจ้าของห้องไม่ยอมเปิดประตูออกมา จึงประสงค์ขอให้หน่วยงานที่เกี่ยวข้องลงพื้นที่ตรวจสอบและแก้ไขปัญหาดังกล่าว (ผู้ร้องประสงค์ให้เปิดเผยชื่อ-นามสกุล และหมายเลขโทรศัพท์)
ปัจจุบันเมื่อวันที่ 6/7/66 เนื่องจากผู้ร้องแจ้งว่าทางเจ้าของคอนโดมิเนียมดังกล่าวเป็นชาวจีน มักจะดำเนินการเปิดห้องให้คนจีนมาเช่าห้อง โดยจะหมุนเวียนผู้เช่าห้องทุกปี ซึ่งชาวจีนผู้เช่าที่มาอาศัยอยู่นั้น จะทำการสูบบุหรี่ส่งกลิ่นเหม็นรบกวน ตั้งแต่ช่วงเวลา 00.30-01.30 น. (ไม่ทราบความสม่ำเสมอของเหตุการณ์ที่เกิดขึ้นอย่างชัดเจน) และช่วงเวลาประมาณ 02.00 น. กลิ่นบุหรี่ถึงจะจางลง ประสบปัญหามาเป็นระยะเวลาประมาณ 7 ปี เบื้องต้นผู้ร้องเคยแจ้งเรื่องไปยังนิติคอนโดมิเนียมฯ แล้ว ซึ่งทางนิติฯได้มีการว่ากล่าวตักเตือนเจ้าของห้องพัก จึงประสงค์ให้หน่วยงานที่เกี่ยวข้องลงพื้นที่ตรวจสอบและแก้ไขปัญหาดังกล่าวด้วย" จึงเรียนมาเพื่อโปรดพิจารณาในส่วนที่เกี่ยวข้อง และขอให้แจ้งผลให้สำนักงานปลัดสำนักนายกรัฐมนตรีทราบด้วย โดยผู้ร้องขอปกปิดชื่อ-นามสกุลเป็นความลับ ทั้งนี้ โปรดให้ความคุ้มครองผู้ร้องผู้ให้ข้อมูลและผู้เกี่ยวข้อง อย่าให้ต้องได้รับภัยหรือความไม่ชอบธรรม อันเนื่องมาจากการร้องขอครั้งนี้ด้วย จักขอบคุณยิ่ง ในการนี้ ได้ประสานถึงกองบัญชาการตำรวจนครบาล เพื่อพิจารณาในส่วนที่ข้องด้วยแล้ว
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata